Min bror bjørnen

Min bror bjørnen (originaltittel: Brother Bear) er en amerikansk animert fantasy-komedie og filmmusikal for barn fra 2003 produsert av Disney-konsernet. Filmen er lagt til Nord-Amerika i slutten av siste istid. En bestemt ung mann ved navn Kenai havner i en uutholdelig situasjon når han blir forvandlet til en to meter høy grizzlybjørn. Hans bror tror han er blitt drept av bjørn og tar opp jakten på den, uvitende om det i virkeligheten er hans bror. 

Filmen er den 43. i rekken av Disneys klassikere. 

Den ble en moderat suksess. 

I 2006 kom en oppfølger: Min bror bjørnen 2.

 Handling 
Etter å ha mistet sine to brødre i kampen mot en bjørn, sverger Denahi på å ta hevn. Han bestemmer seg for at han skal finne bjørnen som tok livet av brødrene hans, uvitende om at den yngste broren Kenai overlevde angrepet, men ble selv forvandlet til en bjørn. Denahi ender opp med å jakte på sin egen bror. På ferden møter Kenau flere av skogens skapninger, blant annet to merkverdige elger ved navn Rusk og Tral. 

 Om filmen 

 Popularitet og økonomi 
Min bror bjørnen ble en moderat suksess. Den innbrakte $250,4 millioner på verdensbasis, hvorav $85,3 millioner i USA, $24,2 millioner i Frankrike, $19,4 millioner i Tyskland, $14,4 i Japan, $13,7 millioner i Mexico, $10,6 millioner i Storbritannia og $2,6 millioner i Norge. Den havnet på 12. plass over de mest innbringende filmen på verdensbasis i 2003. Videre havnet den på en 8. plass i Frankrike og på en 34. plass i USA.

Produksjonskostnadene er blitt estimert til $46 millioner.

 Anmelderne 
Den ble ikke så godt mottatt av anmelderne, noe som gjenspeiles i at den har fått 37 % på Rotten Tomatoes. Både Roger Ebert  og Leonard Maltin gav den 3 av 4 stjerner.

De norske anmelderne gav den blandet mottakelse.

 Rolleliste (stemmer) 
 Karakter  Engelsk originalstemmer  Norsk stemmer Kenai  Joaquin Phoenix  Nicolai Cleve Broch Koda  Jeremy Suarez  Ferdinand Falsen-Hiis Tral (Tuke)  Dave Thomas  Sturla Berg Johansen Rusk (Rutt)  Rick Moranis  Jon Schau Denahi  Jason Raize  Duc Mai-The Sitka  D.B. Sweeney  Christian Skolmen Tanana  Joan Copeland  Mona Hofland Rugg (Tug)  Michael Clarke Duncan  Roy Markussen Vær 1  Paul Christie  Per Skjølsvik Vær 2  Danny Mastrogiorgio  Christoffer Staib Enkebjørn  Estelle Harris  Unn Vibeke Hol Ekorn Bumper RobinsonHarald Mæle/Håvard Bakke Shara   Siri Nilsen Chet    Christoffer Staib Gamle Denahi    Roy Bjørnstad Forteller Angayuqaq Oscar Kawagley Pavia Høegh

 Referanser 

 Eksterne lenker 



Kategori:Filmer fra 2003
Kategori:Disney-filmer
Kategori:Animerte fantasyfilmer fra USA
Kategori:Animerte filmkomedier fra USA
Kategori:Animerte filmmusikaler fra USA
Kategori:Animerte barnefilmer fra USA
Kategori:Engelskspråklige filmer
Kategori:Animerte filmer med antropomorfe dyr
Kategori:Filmer satt i forhistorisk tid